CELEX: 62018CA0138
Language: da
Date: 2019-05-16 00:00:00
Title: Sag C-138/18: Domstolens dom (Sjette Afdeling) af 16. maj 2019 — Skatteministeriet mod Estron A/S (anmodning om præjudiciel afgørelse fra Vestre Landsret — Danmark) (Præjudiciel forelæggelse — fælles toldtarif — tarifering — connectorer til høreapparater — dele og tilbehør — kombineret nomenklatur — underposition 85444290, 90214000 og 90219010)

29.7.2019   
            
            
               DA
            
            
               Den Europæiske Unions Tidende
            
            
               C 255/11
            
         
      Domstolens dom (Sjette Afdeling) af 16. maj 2019 — Skatteministeriet mod Estron A/S (anmodning om præjudiciel afgørelse fra Vestre Landsret — Danmark)
      (Sag C-138/18) (1)
      
      (Præjudiciel forelæggelse - fælles toldtarif - tarifering - connectorer til høreapparater - dele og tilbehør - kombineret nomenklatur - underposition 85444290, 90214000 og 90219010)
      (2019/C 255/13)
      Processprog: dansk
      
         Den forelæggende ret
      
      Vestre Landsret
      
         Parter i hovedsagen
      
      
         Sagsøger: Skatteministeriet
      
         Sagsøgt: Estron A/S
      
         Konklusion
      
      
                  1)
               
               
                  Bestemmelse 2, litra a), til kapitel 90 i den kombinerede nomenklatur, der fremgår af bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 1031/2008 af 19. september 2008, sammenholdt med de almindelige tariferingsbestemmelser 1 og 6 vedrørende den kombinerede nomenklatur, skal fortolkes således, at den heri indeholdte formulering »dele og tilbehør, der i sig selv er varer henhørende under en position i dette kapitel eller i kapitel 84, 85 eller 91«, kun omfatter de firecifrede positioner i disse kapitler.
               
            
                  2)
               
               
                  Det tilkommer den forelæggende ret at foretage tariferingen af de i hovedsagen omhandlede connectorer i lyset af de oplysninger, som Domstolen har givet i sin besvarelse af de spørgsmål, som den forelæggende ret har forelagt den.
               
            
                  3)
               
               
                  Bestemmelse 1, litra m), til afsnit XVI i den kombinerede nomenklatur, der fremgår af bilag I til forordning nr. 2658/87, som ændret ved forordning nr. 1031/2008, skal fortolkes således, at hvis en vare henhører under den kombinerede nomenklaturs kapitel 90, kan den ikke tillige henhøre under nomenklaturens kapitel 84 og 85.
               
            
         (1)  EUT C 166 af 14.5.2018.